钦定古今图书集成/理学汇编/文学典/第109卷 > 高士
## 钦定古今图书集成/理学汇编/文学典/第109卷 > 高士

按《宁波府志》：“士，字克学，号志斋，孝子谦之孙也。幼孤
好学，事伯兄如礼，弗为所爱。后伯兄为吏，以贿败，罄
己产代偿。由是家益贫，为学益力。常终日贳米，不得
弹琴咏歌，晏如也。郡别驾薛甲高其文行，延修郡乘，
谓郑清之、余天锡附史弥远而陷济王竑实罪之。魁
程、徐身为大臣，历仕两朝，乃失节之士，三人皆不当”
立传，其持议谨严类如此。书未成而罢，厥后张司马
修志所载夏道昌、吴国才、王汝林诸传，皆其手笔也。
为人端方严毅，见推乡里。晚年学日益冨，兼精于医，
谓医之有《灵枢》，犹五经之有《易》，遂为之注。年七十馀
卒。所著有《志斋稿》《痘疹论》《灵枢经摘注》行于世。